Hauki

Hauki on kauppiaiden vanhin. Laumansa paimentamisen ja heimoneuvostossa istumisen lisäksi hän hoitaa omaksi

## Yleistä

### Taidot

Substance Production (Stimpack), Powder production (Black?)

## Biografia

### Sukulaiset

Hyvin todennäköisiä lapsia: Rusakko, Mustarastas

### Mestari/oppilas

(Mestaria ei määritelty, sellainen oli joskus) Kaikki pikku kauppiaat ovat Hauen oppilaita :3

## Ulkonäkö

### Pituus

Korkea

huvikseen heimon olematonta kirjanpitoa. Mikäli jotain tai joku saapuu heimoon, haluaa Hauki olla paikalla vastaanottamassa vieraita, uutisia ja tavaroita. Porteilla istuskelu ja heimon toiminnan tarkkailu on Hauen jokapäiväistä toimintaa.

### Historia:

Hauki syntyi heimoon ja hänet nimettiin erään shamaanin ehdotuksesta päivän poikkeuksellisen saaliin perusteella. Shamaani koki tämän nimen ajavan Haukea kohti kuolemaan liittyvää työtä, mutta tämä osoittautui mahdottomaksi, sillä lapsella oli täysin olematon empatiakyky sekä paha taipumus olla eri mieltä uskonasioista.

Pikku-Hauki oli jopa julma muita kohtaan. Tutkimusretkien jälkeen sisaruksilta oli sormia poikki ja ruokaillessa Hauki oli niin nopea että muille ei meinannut jäädä mitään. Huonosta käytöksestä läksytettiin, mutta siitä seurasi vain se, että kaikki auktoriteetit alkoivat näyttää Hauen silmissä rajoittavilta. Ainoa asia mikä sai pojan rauhoittumaan oli jonkin mielekkään, kuten kiinnostavien vieraiden, ruuan tai muun hänelle tulevan, odottelu, ja Hauki rakastikin tällaista "metsästystä". Hänet laitettiin pian kauppiaan oppiin missä hän menestyikin kohtalaisesti.

Nuoruus oli villiä aikaa. Hauki suhtautui muihin nuoriin yhä röyhkeämmin, mihin hänellä oli kokonsa takia varaa. Arvovaltaisempia hän mielisteli. Elämä oli kuin peliä, jossa vahvin pääsi määräämään. Sitten kun eräänä päivänä joku tajusi, että tuossa ruumiissa ei ollut muuta kuin uhoa, Hauen valtasi pelko. Hän piiloutui metsään häpeämään, josta häntä tuli etsimään Kieränä, nuori heimoon vastikään liittynyt nainen. Ensimmäistä kertaa Hauki koki elämässään pyytteettömyyttä. Vähitellen Hauki alkoikin tajuta millainen merkitys luottamuksella toisiin voi olla ja miten sellaisen ansaitseminen palkitaan. Näiden kahden suhde syveni, mutta Kieränä jäi toivomaan paljon enemmän kuin mitä Hauki tarjosi.

Vastuullisuus alkoi näkyä vanhenevan Hauen käytöksessä. Kieränä sai lapsen, Mustarastaan, ja toinenkin lapsi ilmestyi samoihin aikoihin. Hauki omien sanojensa mukaan määrättiin auttamaan lastenhoidossa, johon hän osallistui aluksi vastentahtoisesti, vaikka ystävystyikin siinä samalla Tunturihaukkaan. Kaikki tämä kuiteenkin ärsytti Kieränää kovasti ja hän omien suunnitelmiensa epäonnistuttua jätti hyvästit heimolle muutaman muun kanssa ja otti Mustarastaan mukaansa. Muutaman kuukauden kuluttua Mustarastas palasi yksin takaisin ilman äitiään, mistä Hauki yllätyksekseen huomasi olevansa surullinen. Välittämisen taito oli ehtinyt kehittyä kaupankäymisen ohella. Kypsyvä Hauki oli nyt diplomaattisempi, kohteli jokaista vastaantulijaa uhkailtavan sijasta potentiaalisena liittolaisena ja asetti nyt muidenkin hyvinvointia oman napansa edelle. Siksi huoli heimon tulevaisuudesta alkoi tuntua myös Hauen ruodossa.

#### Exodus

Exoduksen aikoihin Hauki näki heimonsa olevan vailla päämäärää. Jakautuminen oli heikentänyt heimoa liiaksi, eikä piakkoin luhistuvaa johtoa jäänyt kaipaamaan. Kaikki tapahtui niin äkkiä, ettei Hauki edes tajunnut mitä oikein tapahtui, mutta ilo siitä, etteivät vanhat ystävät olleetkaan pettäneet heitä, oli suuri. Suuret teatraaliset puheet eivät olleet läheskään niin merkittäviä kuin ne aarteet, joita hänelle esitettiin. Kenties Johtajia tarvittiin estämään hommien leviäminen, mutta sellaiset saavat kyllä katsoa etteivät asetu hänen ja näiden "säilykkeiden" väliin tai tulee turpaan.

#### Matkalla

Matkan aikana Hauki innostui siitä, kuinka paljon uusia kasvoja liittyi heimoon. Tosin myös epäilykset siitä kehen saattoi luottaa ja kehen ei alkoivat kasvaa. Uusien tulokkaiden joukossa saattoi olla petoja, sen Hauki tiesi, sillä olihan hän ollut itsekkin sellainen. Matkan aikana Hauki keskittyi varmistamaan että kaikilla heimoon liittyvillä olisi tilaisuuksia näyttää olevansa hyödyllisiä ja oikeasti halukkaita auttamaan.

### Luonne:

Hauki on lähtökohtaisesti ystävällinen kaikille, sillä riita ei ole koskaan hyödyksi kummallekkaan osapuolelle. Hän on siksi myös hyvin rento ja kärsivällinen niin kauan kun ei ole tekemisissä "loisten" tai "tyrannien" kanssa. Voimamoralistinen Hauki vaatii läheisiltään paljon ja on avoimen vihamielinen muiden ansioilla eläviä kohtaan. Toisaalta vahvemmille ei auta ryppyillä, ja Hauki on jalostanut itselleen diplomaattisen nuoleskelun taidon. Isoin kala pärjää.

Ahneus on osa Haukea monella tapaa. Hän imee itseensä uusia näkemyksiä ja tietoja, omaksuen niitä joskus jopa hieman naivisti. Samalla hän kuitenkin jättää tyhjät lupaukset, oikeastaan kaikki sellaiset, omaan arvoonsa. Konkreettisella ja toiminnalla on arvoa, ei sanoilla. Esimerkiksi ruoka on todella hieno asia. Hauki tosin miettii kaikessa ahneudessaan kuitenkin aina yhteisönsä yhteistä hyvää ja nauttii oikeastaan siitä, että saa kirjata muistiin mahdollisimman pitkän listan heimon varallisuutta.

### Näkemykset:

Suunnitelma heimon jakautumisesta ja lupaus jälkeenjääneiden hakemisesta heikensi heimoa kokonaisuudessaan ja sen toteutuminen on epävarmaa. Heimon täytyy jatkaa eteenpäin ilman vastuuttomasti jonnekkin kadonnutta puoliskoa.

Jumalat ovat tosia jos joku on ne kokenut. Sääli vain, että suurin osa niistä on itsekeskeisiä heikompiaan määräilijöitä, jotka täytyy kuitenkin pitää tyytyväisinä.

Ystävällinen lähestymistapa johtaa yleensä hyviin asioihin. Riita on turhaa silloin kun molemmat osapuolet ovat toisilleen hyödyksi. Jos näin ei ole, sääli heikompaa.

Valheet ja lupaukset vievät sanoiltasi arvon.